**НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА ПЛОВДИВ, приета с** Решение №80 взето с Протокол №6 от 04.03.2003г., допълнена с решение №188, взето с Протокол №9 От 15.05.2003г.; Решение №473, Взето С Протокол №18 от 24.09.2003г.; Решение № 515, взето с протокол № 22 от 4.12.2003г.; Решение № 56, взето с протокол № 2 от 12.02.2004г.; Решение № 57, взето с протокол № 2 от 12.02.2004г.; Решение № 188,взето с протокол № 10 от 20.05.2004г.; Решение № 203, взето с протокол №10 от 20.05.2004г.; Решение № 228,взето с протокол № 11 от 24.06.2004г., в сила от 1.07.2004г.; Решение № 231, взето с протокол № 11 от 24.06.2004г.; Решение № 310, взето с протокол № 15 от 28.07.2004г.; Решение № 342, взето с протокол № 17 от 16.09.2004г.; Решение № 433, взето с протокол № 23 от 17.11.2004г.; Решение № 437, взето с протокол № 23 от 17.11.2004г.; Решение № 525, взето с протокол № 26 от 21.12.2004г.; Решение № 69, взето с протокол № 8 от 14.04.2005г.; Решение № 73, взето с протокол № 8 от 14.04.2005г.; Решение № 164, взето с протокол № 14 от 7.07.2005г.; Решение № 300, взето с протокол № 19 от 19.10.2005г.; Решение № 327, взето с протокол № 21 от 25.11.2005г.; Решение № 8, взето с протокол № 1 от 19.01.2006г.; Решение № 178, взето с протокол № 10 от 15.06.2006;г., в сила от 1.01.2007г.; Решение № 386, взето с протокол № 17 от 12.10.2006г.; Решение № 5, взето с протокол № 1 от 18.01.2007г.; Решение № 64, взето с протокол № 4 от 1.03.2007г., в сила от 1.03.2007г.; Решение № 81, взето с протокол № 5 от 22.03.2007г.; Решение № 327, взето с протокол № 13 от 25.07.2007г.; Решения № 332 и 363, взети с протокол № 14 от 2.08.2007г.; Решение №57, взето с протокол №8 от 10.04.2008г.; Решение № 128, взето с протокол № 10 от 22.05.2008г.; Решение № 6, взето с протокол № 1 от 22.01.2009г.; Решение № 151, взето с протокол № 8 от 23.04.2009г.; Решение № 307, взето с протокол № 15 от 03.08.2009г.; Решение № 5, взето с протокол № 2 от 21.01.2010г.; Решение № 57, взето с протокол № 6 от 04.03.2010г., Решение № 308, взето с протокол № 22 от 03.08.2010г., Решение № 3, взето с Протокол № 2 от 20.01.2011г., Решение № 61, взето с Протокол № 8 от 17.03.2011г., Решение № 132, взето с Протокол № 12 от 12.05.2011г., Решение № 221, взето с Протокол № 15 от 16.06.2011г., Решение № 389, взето с Протокол № 20 от 08.09.2011г., Решение № 506, взето с Протокол № 9 от 15.12.2011г. Решение № 42, взето с Протокол № 2 от 02.02.2012г., Решение № 85, взето с Протокол № 4 от 01.03.2012г., Решение № 92, взето с Протокол № 4 от 01.03.2012г. Решение № 100, взето с Протокол № 5 от 15.03.2012г., Изм. и доп. с Решение № 191, Протокол № 10 от 31.05.2012г.; Изм. и доп. с Решение № 192, Протокол № 10 от 31.05.2012г.; Изм. и доп. с Р.№ 246, Протокол № 12 от 28.06.2012г.; Изм. и доп. с Решение № 296, Протокол № 13 от 02.08.2012г.; Изм. и доп. с Решение № 396, Протокол № 16 от 27.09.2012г.; Изм. и доп. с Решение № 504 Протокол № 22 от 20.12.2012г.; Изм. и доп. с Решение № 145 Протокол № 7 от 16.05.2013г.; Изм. и доп. с Решение № 337 Протокол № 15 от 19.09.2013г., Изм. и доп. с Решение № 442, Протокол № 23 от 18.12.2013г., Изм. и доп. с Решение № 2, Протокол № 1 от 23.01.2014г., Изм. и доп. с Решение № 163, Пр.№ 9 от 29.05.2014г.; Изм. и доп. с Решение № 200, Пр.№ 11 от 26.06.2014г.; Изм. и доп. с Решение № 342, Пр.№ 17 от 23.10.2014г.; Изм. и доп. с Решение № 365, Пр. № 18 от 13.11.2014г., Изм. и доп. с Решение № 155, Пр. № 10 от 21.05.2015г., Изм. и доп. с Решение № 182, Пр. № 10 от 21.05.2015г., Изм. и доп. с Решение № 194, Пр. № 11 от 04.06.2015г., Изм. и доп. с Решение № 288, Пр. № 14 от 27.08.2015г. на Общински съвет – Пловдив, Изм. и доп. с Решение № 405, Пр. № 21 от 17.12.2015г., изм. и доп. с Решение № 84, Пр. № 4 от 17.03.2016г. на Общински съвет – Пловдив.

**ВНОСИТЕЛ: ИНЖ. ИВАН ТОТЕВ - КМЕТ НА ОБЩИНА ПЛОВДИВ**.

 **Проект**

 *Съгласно чл. 26, ал. 2 от Закона за нормативните актове, в законоустановения срок от 14 дни, Община Пловдив чрез настоящото публикуване, предоставя възможност на заинтересованите лица да направят своите предложения и становища по проекта на Наредбата на е-mаil адрес: pno@abv.bg*

**I. ОБОСНОВКА ЗА КОНКРЕТНАТА НЕОБХОДИМОСТ ОТ ПРОМЯНА НА НАРЕДБА ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА ПЛОВДИВ,**

В текста на чл. 6, ал. 1 на Закона за местните данъци и такси (ЗМДТ) изчерпателно са изброени местните такси, които общините следва да събират, като съгласно чл. 9 от същия закон, размерът на дължимите такси подлежи на определяне от общинския съвет. С оглед казаното, Общински съвет – Пловдив е приел Наредба за определянето и администрирането на местните такси и цени на услуги на територията на община Пловдив (НОАМТЦУ), приета с Решение № 80, взето с Протокол № 6 от 4.03.2003г., изм. и доп. с последвали решения на Общински съвет – Пловдив.

Чл. 72 от ЗМДТ регламентира, че за ползване на тротоари, площади, улични платна, места, върху които са организирани пазари (открити и покрити), тържища, панаири, както и терени с друго предназначение, които са общинска собственост, се заплаща такса. Съгласно чл. 7, ал. 1 от ЗМДТ - Местните такси се определят въз основа на необходимите материално-технически и административни разходи по предоставяне на услугата, а съгласно чл. 8, ал. 11 т. 1 и т. 3 от ЗМДТ – Общинският съвет определя размера на таксите при спазване на следните принципи: възстановяване на пълните разходи на общината по предоставяне на услугата; създаване на условия за разширяване на предлаганите услуги и повишаване на тяхното качество; постигане на по-голяма справедливост при определяне и заплащане на местните такси.

В последно време в повечето райони на община Пловдив се наблюдава тенденция към премахване на поставените преди десетина години преместваеми обекти за местодомуване на леко МПС (гаражна клетка), като на освободените терени се обособяват нови места за местодомуване на МПС, оформят се зелени площи и кътове за отдих. Реализирането на такива проекти цели обновяване и благоустрояване на общински площи, като по този начин от една страна се подобрява привлекателността на градската среда в община Пловдив, а от друга - осигурят се повече места за местодомуване на МПС, което ще доведе до повишаване на качеството на живот на населението.

Във връзка с горното, след направен анализ от общинската администрация за прилагането на таксата по чл. 72 от ЗМДТ – „такса за ползване на тротоари, площади, улични платна, места, върху които са организирани пазари (открити и покрити), тържища, панаири, както и терени с друго предназначение, които са общинска собственост“, респ. нейния размер, и отчитайки принципа на социална справедливост, в т. ч. и проявен интерес от граждани за създаване на условия за ползване на терени за местодомуване на леко МПС без поставяне на преместваем обект, предлагаме да се въведе диференциран подход при определяне на таксата за ползването на общински терен за местодомуване на леко МПС, а именно: такса за ползване на терен общинска собственост чрез поставяне на преместваем обект (гаражна клетка) и такса за ползване без поставяне на преместваем обект. Тук е необходимо да се отбележи, че в изпълнение на разпоредбата на чл. 7, ал. 1 от ЗМДТ община Пловдив има разработен анализ за необходимите материално-технически и административни разходи по предоставяне на услугата, като същата е приета и призната с Решение № 2110 от 25.02.2015 г. на ВАС по адм. д. № 15281/2014.

Въз основа на направеното по-горе изложение е необходимо да се изготви изменение и допълнение на Наредбата за определянето и администрирането на местните такси и цени на услуги на територията на община Пловдив, като се актуализира текста в приложение №2, позиция Х, т. 8. – „За ползване на имот за поставяне на преместваем обект за местодомуване на леко МПС, лв./месец“.

**II. ЦЕЛ НА НАРЕДБАТА:**

Целта на приемането на настоящите промени е прецизиране на услугите, предоставяни от община Пловдив, като същите да действат в защита на обществения интерес на гражданите, предвид наличието на социален елемент в прилагането им, както и създаване на по-добри условия за осъществяване на инвестиционната политика на община Пловдив при облагородяване и благоустрояване на градската среда.

**ІII. ФИНАНСОВИ СРЕДСТВА, НЕОБХОДИМИ ЗА ПРИЛАГАНЕТО НА НАРЕДБАТА:**

За прилагане на измененията в Наредбата не е необходимо разходването на бюджетни средства.

**IV. ОЧАКВАНИ РЕЗУЛТАТИ:**

Очакваните резултати от прилагането на изменението в Наредбата са насърчаване търсенето на предлаганите услуги, създаване на условия за провеждане на политиката на община Пловдив за благоустрояване на градската среда.

**V. АНАЛИЗ ЗА СЪОТВЕТСТВИЕ С ПРАВОТО НА ЕВРОПЕЙСКИЯ СЪЮЗ:**

Предлаганите промени в Наредбата не противоречат на норми от по-висока йерархия и на европейското законодателство.

**VI. МОТИВ И :**

1. **Правни основания:** чл.21, ал.1, т. 7 и ал. 2 от ЗМСМА, чл.6, ал.1, във връзка с чл. 7, ал. 1, във връзка с чл. 8, ал. 1 и ал. 3, във връзка с чл. 9 от ЗМДТ, чл. 76 ал. 3 и чл. 79 от АПК , чл. 11 ал. 3, чл. 15 ал. 1, чл.17, ал.1 и ал.2, чл. 26 и чл. 28 от ЗНА, чл. 12, ал. 1, във връзка с чл. 3, ал. 1, буква б) от Наредба за определянето и администрирането на местните такси и цени на услугите на територията на община Пловдив;

2. **Фактически основания:** прецизиране на услугите, предоставяни от община Пловдив, с оглед постигане на социална справедливост и защита на обществения интерес на населението.

**ПРОЕКТ ЗА РЕШЕНИЕ:**

**І.** Приема Наредба за изменение и допълнение на Наредба за определяне и администриране на местните такси и цени на услуги на територията на община Пловдив, както следва:

**§1.** Вчл. 20 се правят следните изменения:

1. Алинея 1 се изменя така:

„(1) Начинът за ползване на тротоари, площади, улични платна, места, върху които са организирани пазари (открити и покрити), тържища, панаири, както и терени с друго предназначение, които са общинска собственост, се определя с Наредба за реда и условията за издаване на разрешение за ползване на място общинска собственост на територията на община Пловдив и Наредба за реда за издаване на разрешения за поставяне и ползване на рекламно – информационни елементи върху недвижими имоти на община Пловдив, приети с решения на Общински съвет - Пловдив.“

1. Алинея 5, първо тире се изменя така:

„ – за преместваеми обекти, разположени по реда на Наредба за реда за поставяне на преместваеми обекти за увеселителна, търговска или друга обслужваща дейност и елементите на градското обзавеждане на територията на община Пловдив и за ползване на общинско място за местодомуване на леко МПС без поставяне на преместваем обект - между 1 и 20 число на текущия месец, в касата или по банковата сметка на общинската или съответната районна администрация.“

1. Алинея 6 се изменя така:

 „(6) Размерът на таксата за ползване на място общинска собственост за местодомуване на МПС се определя съгласно Приложение №2 към настоящата наредба. ”

3**.**  Алинея 10 се изменя така:

„(10) Разрешението се издава по ред, определен с Наредба за реда и условията за издаване на разрешение за ползване на място общинска собственост на територията на община Пловдив.”

**§ 2.** *Изменя* Приложение №2, позиция Х, точка 8. „За ползване на имот за поставяне на преместваем обект за местодомуване на леко МПС, лв./месец“, като т. 8 придобива следния вид:

|  |  |  |
| --- | --- | --- |
|  | 8. За ползване на терен за местодомуване на леко МПС, лв./месец |  |
|  | а/ С поставяне на преместваем обект | 29.00 |
|  | б/ Без поставяне на преместваем обект | 15.00 |

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§1.** Наредбата за изменение и допълнение на Наредба за определянето и администрирането на местните такси и цени на услуги на територията на община Пловдив, приета сРешение № 80, взето с Протокол № 6 от 04.03.2003г, **влиза в сила от 01.05.2016 г.**

**§2.** Изпълнението на Наредбата се възлага на Кмета на Община Пловдив.

Наредбата за изменение и допълнение на Наредба за определянето и администрирането на местните такси и цени на услуги на територията на община Пловдив, приета сРешение № 80, взето с Протокол № 6 от 04.03.2003г. е приета с Решение № ………, взето с протокол № …….. от ……………….. година.